LXII.  Confirmatio bonorum Ecclesiae Silvanectensis.   (Velletri, Jun. 30.) [  Gall. Christ. nov.  X, 220.]
Author: Lucius III

LUCIUS episcopus, servus servorum Dei, dilectis filiis STEPHANO decano ecclesiae Sanctae Mariae Silvanectensis, ejusque fratribus tam praesentibus quam futuris canonice instituendis, in perpetuum.

Devotis Ecclesiae filiis ex injuncto nobis apostolatus officio propensius adesse compellimur, et justas petitiones eorum efficaciter exaudire, ut ex suarum petitionum effectu ad devotionem Romanae Ecclesiae propensius animentur, et apostolica protectione vallati debitum Domino ferventius exhibeant famulatum. Quapropter, dilecti in Domino filii, vestris justis postulationibus annuentes, ecclesiam vestram S. Mariae Silvanectensis in qua divino mancipati estis obsequio, sub beati Petri et nostra protectione suscipimus, et praesentis scripti privilegio communimus, statuentes ut quascunque possessiones, quaecunque bona sive redditus eadem ecclesia inpraesentiarum juste et canonice possidet, aut in futurum concessione pontificum, largitionem regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant; in quibus haec propriis duximus experimenda vocabulis: Locum ipsum in quo praefata ecclesia sita est, cum duabus plateis eidem adjacentibus, et aliis pertinentiis suis: ecclesiam Sancti Petri in suburbio civitatis vestrae sitam: ecclesiam Sancti Hilarii ante portam Remensem: ecclesiam Sanctae Genovefae cum pertinentiis suis: ecclesiam Sancti Aniani: ecclesiam Sancti Martini in vico Parisiensi sita: ecclesiam Sancti Martini de Ermenoldi villa, cum quibusdam hospitibus, terris et quadam parte decimarum, et aliis quae in villa ipsa et ejus territorio ecclesia vestra habere dignoscitur: ecclesiam de Ver cum pertinentiis suis: ecclesiam Sanctae Mariae de Eva, cum quibusdam hospitibus et parte decimarum, justitiis et aliis quae ibidem rationabiliter possidetis: ecclesiam de Moleignon cum eadem villa, terris, vineis, nemoribus, pratis, pascuis et aliis pertinentiis suis. Insuper de eleemosyna bonae memoriae Asthonis quondam cantoris ecclesiae vestrae, quatuor hospites certum redditum vobis annis singulis persolventes, quos nempe ab Odone de Gonessa milite justo titulo emptionis habuerat: ecclesiam de Monte Spiculatorio: ecclesiam de Ogerio Sancti Medardi: ecclesiam de Duviaco cum pertinentiis suis: ecclesiam de Ruilliaco cum medietate majoris decimae terrarum ejusdem villae: insuper medietatem cujusdam novae decimae, quae decima novalium nuncupatur: ecclesiam de Borreto cum parte decimarum: ecclesiam de Tremiliaco cum capella de Veterinis, et eadem villa cum justitiis et pertinentiis suis: ecclesiam de Rareio: ecclesiam Sanctae Mariae de Chamanto cum decima ejusdem villae, salva tamen portione quadam ipsius decimae ejusdem loci presbytero deputata: ecclesiam Sancti Leonardi de Valle profunda, cum eadem vi la, terris, pascuis, justitiis et pertinentiis suis: ecclesiam de Fonte Sancti Firmini: decimam de Chantileio: ecclesiam de Govix, cum ea parte decimarum quam in terris et in vineis ejusdem villae ecclesia vestra habere dignoscitur; majoriam quoque in ipsa villa, cum omnibus ad ipsam pertinentibus, quam de suo proprio acquisitam venerarabilis fratrer noster Henricus nunc episcopus vobis pia liberalitate donavit: ecclesiam de Nova Villa, quae Lamorlaia dicitur, cum decimis ejusdem loci: intra burgum clausum civitatis vestrae hospites, terras et earum justitias et consuetudines, secundum quod est hactenus observatum: extra burgum clausum, sicut per antiquum fossatum distinguitur, hospites, vineas, terras, redditus et omnem sine diminutione justitiam totius terrae vestrae: in vico Parisiensi medietatem molendini quod dicitur molendinum Sanctae Mariae: maximam partem minutarum decimarum de hortis, areis et nutrimentis animalium et anserum civitatis ipsius, sicut ecclesia vestra noscitur hactenus habuisse: septem modios frumenti, decem modios vini, quinquaginta solidos Parisiensis monetae, quae de eleemosyna bonae memoriae Guidonis de Turre ecclesiae vestrae collata buticularius Silvanectensis vel ejus haeredes seriatim succedentes ad refectionem fratrum in Quadragesima annis singulis vobis tenentur persolvere, secundum quod in charta exinde facta plenius est expressum: quatuor minas salis quas ad eorumdem fratrum refectionem episcopus vester qui pro tempore fuerit, vobis annuatim reddere tenetur: in vico Sanctae Genovefae duos solidos censuales, quos pro anima patris sui Adae Odo de Fossato miles in terra sua vobis assignavit: terras de Longua aqua, cum quadam camparte et decimis earum: apud eumdem locum nemus quod dicitur Brocia Sanctae Mariae; prata quae inter duo vada possidetis: in prato Percebot unam carratam vel duas bigatas feni ibidem tempore quo fenum colligitur, annuatim habendas: in prato episcopi juxta fontem Arenarum, tantumdem feni et eodem termino recipiendum: insuper quaecunque in territorio memoratae civitatis in decimis seu quibuscunque possessionibus, consuetudinibus et justitiis rationabiliter possidetis: decimas in quibusdam terris villae quae Montis appellatur: apud locum qui Viaria dicitur, terras, campartem et decimas vobis persolventes: in episcopatu Belvacensi apud S. Lupum circa flumen quod Isara dicitur, pratum duos solidos censuales vobis persolvens: decem solidos censuales, quos Theobaldus de Crispeio per manum praedicti episcopi vestri vobis in eleemosynam reliquit: villam quae dicitur Olriacum, cum terris, nemoribus et aliis pertinentiis suis: vivarium quoque et molendinum eidem villae adjacentia: terras quas habetis apud villam quae Capella dicitur: hospites, terras, consuetudines et jura quae apud Basouches habetis: apud Sanctum Christophorum de Halatis duas partes decimarum de quibusdam terris ejusdem villae: terras et redditus quos habetis apud Saintines; ea quae habetis apud Ponponium: in villa Bernosa unum hospitem, cum vinea et quibusdam possessionibus: vineas quas apud Altum montem habetis de eleemosyna Willelmi quondam cantoris ecclesiae vestrae: dimidium hospitem apud Chamissiacum, novem minas grani, quatuor denarios et unum caponem vobis annis singulis persolventem: in territorio ejusdem villae terras pensionem vobis annuam persolventes: apud Baleigniacum unum hospitem cum minuta decima ejusdem domus, et annuo redditu quem vobis solvere tenetur: praeterea decimam in quibusdam mansuris et terris, quae in territorio ejusdem villae sitae sunt. Ad haec, sicut praefatus episcopus pontificali vobis auctoritate concessit et scripti sui munimine roboravit, ut vacantibus ecclesiis vestris quae in episcopatu ejus consistunt, donec rectores instituantur in eis per capellanos deservire possitis, ita et nos vestrae devotioni hujus privilegii auctoritate firmamus. Praeterea sicut homines ecclesiae vestrae ea gavisi sunt hactenus sine controversia libertate, ut de rebus suis quas in civitate vendunt vel ad usus suos comparant, theloneum reddere nemini teneantur, et ut domus et familiae vestrae potestati non subjaceant laicali, ita homines, domos et familias ipsas eadem libertate futuris decernimus temporibus gavisuras. Antiquas vero et rationabiles consuetudines ecclesiae vestrae hactenus observatas ratas habemus et perpetuo illibatas manere censemus, ut videlicet decedente aliquo vestrum, vel ad religionem se transferente qui de messe nova illius anni minam unam vel amplius de praebenda receperit, aliqua pars messis eum contingens in solutionem contractorum utiliter transeat debitorum, vel in alios usus secundum quod ordinaverit ipse vel alius cui rerum suarum dispositionem commiserit: si vero forte, quod absit! aliquis vestrum intestatus decesserit, solutis debitis utiliter contractis et expensis deductis, quod de rebus ipsius defuncti per ecclesiam acquisitis superfuerit, juxta statuta Laterani concilii ad ecclesiam devolvatur: ad ecclesias autem vestras cum vacaverint, liceat vobis personas dioecesano episcopo praesentare, a quo si idoneae fuerint, curam recipiant animarum, ita ut ei de spiritualibus, vobis autem de temporalibus, debeant respondere. Statuimus insuper ut episcopo vestro, aut etiam, te, fili decane, decedente, vel vestrorum quolibet successorum, nullus ibi qualibet subreptionis astutia seu violentia praeponatur, nisi quem vos communi consensu vel pars vestrum consilii sanioris secundum Dei timorem et antiquam canonicamque consuetudinem ecclesiae vestrae duxeritis eligendum. In electionibus autem seu quibuslibet ecclesiae vestrae negotiis, statuta majoris et sanioris partis vestrum per contradictionem aliorum interdicimus impediri, dummodo quod statuitur ecclesiasticis non obviet institutis. Prohibemus etiam ut nemini liceat in vos vel ecclesiam vestram suspensionis vel excommunicationis, vel interdicti sententiam sine manifesta causa et rationabili promulgare. Decernimus ergo ut nulli omnino hominum fas sit praefatam ecclesiam temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed omnia integra conserventur eorum pro quorum gubernatione ac sustentatione concessa sunt, usibus omnibus profutura, salva sedis apostolicae auctoritate et episcopi vestri debita reverentia. Si qua igitur in futurum ecclesiastica saecularisve persona, hanc nostrae constitutionis paginam sciens, contra eam temere venire tentaverit, etc. Datum Velletri per manum Alberici sanctae Romanae Ecclesiae presbyteri cardinalis et cancellarii, secundo Kal. Julii, indict. XV; Incarnat. Dominicae anno 1182, pontificatus vero domini Lucii papae III anno primo. Collatio facta est cum originali, die 24 April. 1336, post Pascha.